Zubayra Tuxugovning navbatdagi raqibi va jangi sanasi ma’lum bo‘ldi

Yarim yengil vazn toifasida harakat qiluvchi UFC jangchisi Zubayra Tuxugov (19-5-1) keyingi raqibi nomini bilib oldi.

TASS xabariga ko‘ra, rossiyalik yakkakurashchi Rikardo Ramosga (14-3) qarshi jang qiladi. Jang 13-mart kuni bo‘lib o‘tadi.
Eslatib o‘tamiz, 13-mart kuniga belgilangan UFC Fight Night musobaqasining asosiy jangida Hamzat Chimayev va Leon Edvards oktagonga ko‘tariladi.
30 yoshli Tuxugov so‘nggi jangini 2020-yilning sentabrida o‘tkazib, kutilmagandan Hakim Davoduga yutqazib qo‘ygandi. Ramos esa iyul oyida Leron Myorfiga qarshi jangda nokautga uchragan.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!